**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**99/2020.(VII.30.) Kt. számú**

**határozata**

**Az Egyesített Közművelődési Intézmény és Könyvtár igazgatója közalkalmazotti jogviszonyának átalakulásáról**

Tiszavasvári Város Önkormányzata Képviselő-testülete a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény 2. § (1) és (2) bekezdése alapján az alábbi határozatot hozza:

**1.** Mint az **Egyesített Közművelődési Intézmény és Könyvtár** (4440 Tiszavasvári, Szabadság tér 1.) **igazgatója** feletti munkáltatói és kinevezési jogkör gyakorló **elfogadja Kulcsár Lászlóné** (szül. név: ……….. szül. hely: …….. szül. idő: ………., anyja neve: ………) az Egyesített Közművelődési Intézmény és Könyvtár **igazgatója közalkalmazotti jogviszonyának** *a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról* szóló 2020. évi XXXII. törvény alapján, a **törvény erejénél fogva történő átalakulásával kapcsolatos tájékoztatót,** a határozat 1. melléklete szerinti tartalommal.

**2.** Mint az **Egyesített Közművelődési Intézmény és Könyvtár** (4440 Tiszavasvári, Szabadság tér 1.) **igazgatója** feletti munkáltatói és kinevezési jogkör gyakorló **elfogadja Kulcsár Lászlóné** (szül. név: ……….. szül. hely: …….., szül. idő: ……….., anyja neve: ………) az Egyesített Közművelődési Intézmény és Könyvtár **igazgatója további foglalkoztatását biztosító munkaszerződés tartalmi elemeire vonatkozó ajánlatot,** a határozat 2. melléklete szerinti tartalommal.

3. Felhatalmazza a polgármestert az 1. pont szerinti tájékoztató és a 2. pont szerinti ajánlat aláírására.

4. Felkéri a polgármestert, hogy

4.1 az 1. pont **szerinti tájékoztatót legkésőbb 2020. augusztus 1. napjáig**,

4.2 a 2. pont szerinti **ajánlatot legkésőbb 2020. augusztus 15. napjáig**

**küldje meg Kulcsár Lászlóné igazgató részére.**

**Határidő:** 3.1 pont 2020. augusztus 1. **Felelős:** Szőke Zoltán polgármester

3.2 pont 2020. augusztus 15.

**Szőke Zoltán Dr. Kórik Zsuzsanna**

**polgármester jegyző**

1. melléklet a 99/2020. (VII.30.) Kt. számú határozathoz

**Név: Kulcsár Lászlóné**

**Lakcím: ………………………….**

**Egyesített Közművelődési Intézmény és Könyvtár**

4440 Tiszavasvári, Szabadság tér 1.

munkáltatóval közalkalmazotti jogviszonyban álló közalkalmazott, intézményvezető igazgató részére

**Tájékoztató a 2020. évi XXXII. tv. szerinti, közalkalmazotti jogviszony**

**munkaviszonnyá való átalakulásáról**

**Tisztelt Címzett!**

Tiszavasvári Város Önkormányzata 4440 Tiszavasvári, Városháza tér 4. szám képviselő-testülete - mint az Egyesített Közművelődési Intézmény és Könyvtár 4440 Tiszavasvári, Szabadság tér 1. szám alatti munkáltató intézményvezető igazgatója kinevezési jogkör gyakorlója - képviseletében Szőke Zoltán polgármester tájékoztatom Önt, hogy a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény (a továbbiakban: Törvény) 1. § (2) bekezdésének értelmében a kulturális intézményben foglalkoztatottaknak közalkalmazotti jogviszonya 2020. november 1. napjával a Munka törvénykönyvéről szóló 2012. évi I. törvény szerinti munkaviszonnyá alakul át, a Törvény hatálya kiterjed az Ön közalkalmazotti jogviszonyára is.

A Törvény 2. § (1) bekezdése a munkáltató kötelezettségévé teszi, hogy 2020. augusztus 1. napjáig írásban tájékoztassa Önt a közalkalmazotti jogviszonya átalakulásáról, annak ütemezéséről, határidőiről és határnapjairól, az Ön átalakulással kapcsolatos jogairól és kötelezettségeiről, továbbá a létrejövő munkaviszony jogi, gazdasági és szociális következményeiről.

**I. Az átalakulás menete, az Ön átalakulással kapcsolatos jogai és kötelezettségei:**

A munkáltató legkésőbb 2020. augusztus 15. napjáig írásban ajánlatot tesz Önnek a további foglalkoztatást biztosító munkaszerződés tartalmi elemeire vonatkozóan - továbbiakban: ajánlat.

Az ajánlatban szereplő munkabér összege nem lehet alacsonyabb mértékű annál, mint amekkora összegre Ön illetményként - ideértve a fizetési osztály és a fizetési fokozat szerint megállapított illetményt, a munkáltató döntésén alapuló illetményrészt, az illetménykiegészítést, az illetménypótlékot és a rendszeres keresetkiegészítést - 2020. október 31. napján jogosult lenne.

A munkáltató az általa megtett ajánlathoz a munkaszerződés megkötése során kötve van, az abban foglaltaktól csak az Ön kifejezett írásbeli hozzájárulásával lehet eltérni. A közalkalmazott és a munkáltató a munkaviszony keretei között történő további foglalkoztatásra irányuló munkaszerződést 2020. október 31-éig köti meg. A határidő anyagi jogi és jogvesztő.

**Ha**

*-*a közalkalmazott az ajánlattételre meghatározott határidőt követő 30 napon belül írásban nem nyilatkozik,

*-*a közalkalmazott az ajánlattételre meghatározott határidőt követő 30 napon belül úgy nyilatkozik*,* hogy a munkaszerződés keretei közötti továbbfoglalkoztatásához nem járul hozzá, vagy

*-*a felek az ajánlattételre meghatározott határidőt követő 30 napon belül nem állapodnak meg a munkaszerződés tartalmában,

**a közalkalmazotti jogviszony átalakulás nélkül, a törvény erejénél fogva megszűnik.**

A közalkalmazotti jogviszony fentiek szerinti megszűnéséről a közalkalmazottat az átalakulás napjával (2020. november 1. nap) írásban értesíteni kell. A jogviszony megszűnése esetén a közalkalmazott a [Kjt. 37. § (2)](https://www.optijus.hu/optijus/lawtext/99200033.TV#sidlawrefP(37)B(2)) és [(4)-(6) bekezdése](https://www.optijus.hu/optijus/lawtext/99200033.TV/tvalid/2020.7.2./tsid/lawrefP(37)B(4-6)) alkalmazásával megállapított végkielégítésre, határozott idejű jogviszony esetén a [Kjt. 27. § (2) bekezdésében](https://www.optijus.hu/optijus/lawtext/99200033.TV/tvalid/2020.7.2./tsid/lawrefP(27)B(2)) meghatározott távolléti díjra jogosult. A közalkalmazotti jogviszony fentiek szerinti megszűnése esetén a közalkalmazottat felmentési időre távolléti díj nem illeti meg.

A közalkalmazotti jogviszony átalakulására abban az esetben sem kerül sor, ha a jogviszony a szerződéskötésre vonatkozó határidőt megelőzően bármely ok miatt egyébként megszűnik.

A munkaszerződés megkötése esetén a közalkalmazotti jogviszony - ideértve a határozott idejű jogviszonyt is - 2020. november 1-jei hatállyal alakul át munkaviszonnyá.

**Fentieknek megfelelően:**

A) Ha Ön 2020. szeptember 14. napjáig a munkáltató ajánlata elfogadásáról nyilatkozik, a közalkalmazotti jogviszonya 2020. november 1. napjával munkaviszonnyá alakul át.

Ebben az esetben a jogviszonyát folyamatosnak kell tekinteni, és a létrejövő munkaviszony tekintetében próbaidő nem köthető ki.

A jogviszony átalakulása

* nem szakítja meg a közalkalmazotti jogviszonnyal kapcsolatos igények elévülését
* nem érinti a 2020. november 1. napján hatályban lévő határozott idejű áthelyezést
* nem érinti a jogviszony időtartamát (tehát, hogy a jogviszonya határozott avagy határozatlan idejű), valamint a munkaidő mértékét (tehát, hogy teljes munkaidős avagy részmunkaidős a foglalkoztatása)

A 2020. október 31. napján meglévő, ki nem adott szabadságát a munkáltató a közalkalmazottak jogállásáról szóló 1992. évi XXXIII. törvény (a továbbiakban: Kjt.) rendelkezései szerint pénzben megváltja.

Fentiek szerint az Ön munkaviszony keretei között történő további foglalkoztatására irányuló munkaszerződést legkésőbb 2020. október 31. napjáig meg kell kötni. A határidő anyagi jogi és jogvesztő, ez azt jelenti, hogy a határidő elmulasztása esetén igazolási kérelemmel nem lehet élni.

A jogviszony átalakulására figyelemmel a felek a megállapodást 2020. december 31-ig közös megegyezéssel írásban módosíthatják.

A jogviszony átalakulása a fennálló vezetői megbízásokat nem érinti.

A 150/1992. (XI. 20.) Korm. rendelet 8. §-a szerinti címadományozásban részesült közalkalmazott 2020. november 1. napját követően is jogosult e cím használatára.

Az átalakulással létrejövő munkaviszonyra az átalakulást követő öt évében a Kjt.-nek a végkielégítésre és a jubileumi jutalomra vonatkozó szabályait alkalmazni kell.

Amennyiben a munkáltatónál közalkalmazotti tanács működik, a közalkalmazotti tanács üzemi tanácsként működik tovább.

Fentiekre figyelemmel:

B) Megszűnik az Ön közalkalmazotti jogviszonya, ha

* Ön 2020. szeptember 14. napjáig az ajánlatra írásban nem nyilatkozik,
* 2020. szeptember 14. napjáig úgy nyilatkozik, hogy a munkaszerződés keretei közötti továbbfoglalkoztatásához nem járul hozzá, vagy
* a felek 2020. szeptember 14. napjáig nem állapodnak meg a munkaszerződés tartalmában.
* a munkaszerződés megkötésére 2020. október 31. napjáig nem kerül sor.

Ezekben az esetekben a közalkalmazotti jogviszony átalakulás nélkül, a Törvény erejénél fogva megszűnik.

A közalkalmazotti jogviszony átalakulására abban az esetben sem kerül sor, ha a jogviszony 2020. október 31. napját megelőzően bármely ok miatt egyébként megszűnik.

II. Az átalakulással kapcsolatos határidők és határnapok:

2020. augusztus 1. napjáig:

* A munkáltató írásban tájékoztatja a közalkalmazottat a jogviszonya átalakulásáról, annak ütemezéséről, határidőiről és határnapjairól, az átalakulással kapcsolatos jogairól és kötelezettségeiről, továbbá a létrejövő munkaviszony jogi, gazdasági és szociális következményeiről.
* Amennyiben a munkáltatónál szakszervezet, közalkalmazotti tanács működik, a munkáltató a Kjt. 25/A. § (2) bekezdése szerinti konzultációt kezdeményez a szakszervezettel és a közalkalmazotti tanáccsal.

2020. augusztus 15. napjáig:

* A munkáltató írásban közli a közalkalmazottal a további foglalkoztatást biztosító munkaszerződés tartalmi elemeire vonatkozó ajánlatot. Az ajánlatban szereplő munkabér összege nem lehet alacsonyabb mértékű annál, mint amekkora összegre a közalkalmazott illetményként 2020. október 31. napjáig jogosult lenne.

2020. szeptember 14. napjáig:

* A fenti határidőig van lehetősége a közalkalmazottnak arra, hogy írásban nyilatkozzon a munkaszerződéssel kapcsolatos munkáltatói ajánlat elfogadásáról.
* A fenti határidőig van lehetősége a munkáltatónak és a közalkalmazottnak a munkaszerződés tartalmában megállapodni.
* Ha a közalkalmazott ezen határidő leteltéig írásban nem nyilatkozik, vagy úgy nyilatkozik, hogy a munkaszerződés keretei közötti továbbfoglalkoztatásához nem járul hozzá, vagy a felek nem állapodnak meg a munkaszerződés tartalmában, a közalkalmazotti jogviszony átalakulás nélkül, a Törvény erejénél fogva 2020. november 1. napjával megszűnik.

2020. október 31. napjáig:

* Ha a közalkalmazott elfogadja a munkáltató ajánlatát, a további foglalkoztatásra irányuló munkaszerződést ezen határidőig meg kell kötniük. A határidő anyagi jogi és jogvesztő.

2020. november 1.:

* Ha a közalkalmazott 2020. szeptember 14. napjáig elfogadja a munkáltató ajánlatát, és a munkaszerződés megkötésére is sor kerül 2020. október 31. napjáig, a közalkalmazotti jogviszony 2020. november 1-jei hatállyal munkaviszonnyá alakul át.
* Az átalakulással létrejövő munkaviszonyra az átalakulást (2020. november 1-jét) követő öt évében a Kjt.-nek a végkielégítésre és a jubileumi jutalomra vonatkozó szabályait alkalmazni kell.
* Ha a közalkalmazott nem fogadja el 2020. szeptember 14. napjáig a munkáltató ajánlatát, vagy ezt követően nem kötik meg a felek 2020. október 31. napjáig a munkaszerződést, a közalkalmazotti jogviszony átalakulás nélkül, a Törvény erejénél fogva 2020. november 1. napjával megszűnik. A jogviszony megszűnéséről a munkáltató 2020. november 1. napjával írásban értesíti a közalkalmazottat.

III. A létrejövő munkaviszony jogi, gazdasági és szociális következményei

A következmények egy része magából a jogviszony átalakulásából fakad, megszűnik a Kjt. szerinti előmeneteli rendszer, megszűnik az utazási kedvezmény, az illetmény helyébe alapbér lép, a Kjt. helyett a jogviszonyra teljes egészében a Munka törvénykönyve lesz alkalmazandó a fentiek szerinti kivételekkel, 2020. november 1. napot követő 5 év elteltével megszűnik a jogosultság a Kjt. szerinti végkielégítésre, illetve a jubileumi jutalomra.

Tiszavasvári, 2020. július 30.

Tisztelettel:

|  |  |
| --- | --- |
|  | ......................................................................  Tiszavasvári Város Önkormányzata  Képviselő-testülete  Szőke Zoltán polgármester |

2. melléklet a 99/2020. (VII.30.) Kt. számú határozathoz

**Név: Kulcsár Lászlóné**

**Lakcím: ………………………….**

**Egyesített Közművelődési Intézmény és Könyvtár**

4440 Tiszavasvári, Szabadság tér 1.

munkáltatóval közalkalmazotti jogviszonyban álló közalkalmazott, intézményvezető igazgató részére

**Munkáltatói ajánlat a 2020. évi XXXII. tv. szerinti közalkalmazotti jogviszony munkaviszonnyá alakulásával kapcsolatos munkaszerződés tartalmára**

**a Tiszavasvári Város Önkormányzata Képviselő-testülete 99/2020. (VII.30.) Kt. sz. határozata alapján**

Tiszavasvári Város Önkormányzata 4440 Tiszavasvári, Városháza tér 4. szám képviselő-testülete - mint az Egyesített Közművelődési Intézmény és Könyvtár 4440 Tiszavasvári, Szabadság tér 1. szám alatti munkáltató intézményvezető igazgatója kinevezési jogkör gyakorlója - képviseletében Szőke Zoltán polgármester, mint **ajánlattevő munkáltató** képviselője, a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló **2020. évi XXXII. törvény** (a továbbiakban: **Törvény**) 2. § (2) bekezdésére tekintettel az Ön további foglalkoztatását biztosító munkaszerződés tartalmára vonatkozóan az alábbi

**ajánlatot**

teszem:

1. **A munkaviszony kezdő napja:** 2020. november 1. napja
2. **A munkaviszony tartama:** határozatlan idejű
3. **Munkakör: intézményvezető igazgató**

A munkakörbe tartozó feladatok részletes ismertetését a hatályos munkaköri leírása tartalmazza.

1. **A munkavégzés helye:** a munkáltató mindenkori székhelye, a munkáltató mindenkori telephelyei, a munkáltató által szervezett rendezvények színhelye, illetve a munkáltató részvételével megtartott rendezvények színhelye
2. **Munkabér:**

**a munkavállaló alapbére:** bruttó ……. **Ft/hónap**, azaz bruttó …………………forint/hónap

1. **Munkaidő:** általános teljes napi munkaidő (napi 8 óra, heti 40 óra)
2. **A munkáltatói jogkör gyakorlója:** a munkáltató a képviselő-testület, az egyéb munkáltatói jogkört a polgármester gyakorolja
3. **Folyamatos jogviszonyként elismert idő:**

A közalkalmazotti jogviszony átalakulása során létrejövő munkaviszony tekintetében próbaidő nem köthető ki, és a jogviszonyt folyamatosnak kell tekinteni. Ennek megfelelően a folyamatos jogviszony kezdete az Ön tekintetében: a fentiek szerinti, a munkáltatóval fennálló közalkalmazotti jogviszonyának kezdő időpontja: 1987 év 09 hó 01 nap.

1. **A munka törvénykönyvéről szóló 2012. évi I. tv. 46. § szerinti munkáltatói tájékoztatás:**

A munkavállaló:

- napi munkaideje: munkanaponként napi 8 óra, heti 40 óra

*-*az alapbéren túli munkabér és egyéb juttatások**:** ---------

*-* a munkabérről való elszámolás módja, a munkabérfizetés gyakorisága, a kifizetés napja:a munkabér kifizetése forintban, a munkavállaló által meghatározott bankszámlára utalás útján, havonta történik – az adók és járulékok levonását követően – a tárgyhónapot követő hónap tizedik napjáig. Ha az adott hónap tizedik napja heti pihenőnapra vagy munkaszüneti napra esik, úgy a bérfizetés határideje az ezt megelőző utolsó munkanap.

*-* a munkakörbe tartozó feladatok: a munkakörébe tartozó feladatokat a hatályos munkaköri leírása tartalmazza

*-* a szabadság mértéke, számítási módja és kiadása: a szabadság mértékére vonatkozó rendelkezéseket a munka törvénykönyvéről szóló 2012. évi I. tv. (Mt.) 116. §-121. § rendelkezései tartalmazzák, a szabadság kiadására vonatkozó rendelkezéseket az Mt. 122. § - 125. § rendelkezései tartalmazzák.

*-*a munkáltatóra és a munkavállalóra irányadó felmondási idő megállapításának szabályai: a munkáltatóra irányadó felmondási időt az Mt. 69. § (2) bekezdése rendelkezései tartalmazzák, a munkavállalóra irányadó felmondási időt az Mt. 69. § )1) bekezdés rendelkezései tartalmazzák

- a munkáltató kollektív szerződés hatálya alá nem tartozik,

*-*a munkáltatói jogkör gyakorlója: a munkáltató a képviselő-testület, az egyéb munkáltatói jogkört a polgármester gyakorolja

1. Egyebekben a megkötendő munkaszerződésre, a felek jogaira és kötelezettségeire az Mt. szabályai az irányadóak.

A 2020. évi XXXII. tv. 2. § (3) bekezdése alapján a **munkáltató** a fenti **ajánlathoz** a munkaszerződés megkötése során **kötve van**, az abban foglaltaktól csak az Ön kifejezett írásbeli hozzájárulásával lehet eltérni.

**Felhívom a figyelmét, hogy Önnek** az **ajánlatra** az ajánlattételre meghatározott határidőt követő 30 napon belül, tehát **legkésőbb 2020. szeptember 14.** napjáig **írásban nyilatkozhat**.

**Amennyiben elfogadja a fenti ajánlatot**, az ajánlat alapján **a munkaszerződést legkésőbb 2020. október 31. napjáig meg kell kötni.** A határidő anyagi jogi és jogvesztő.

Kelt: Tiszavasvári, 2020. július 30.

Tisztelettel:

|  |  |
| --- | --- |
|  | ......................................................................  Tiszavasvári Város Önkormányzata  Képviselő-testülete  Szőke Zoltán polgármester |